Source: http://menedzserpraxis.hu/hir.php?hir_ID=3538
Timestamp: 2018-06-21 16:22:45
Document Index: 11460277

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Civil szervezetek megszűnése – A végelszámoló feladatai a civil szervezetek megszűnésekor
A végelszámoló feladatai a civil szervezetek megszűnésekor Ha egy civil szervezet megszűnik, a végelszámolónak rengeteg feladattal, szerteágazó adminisztrációval kell szembenéznie. Cikkünkben ezeket a teendőket gyűjtöttük egybe.
A végelszámolás közzétételétől számított tizenöt napon belül a végelszámoló – szükség szerint – értesíti a végelszámolás megindításáról
A végelszámoló a végelszámolás során felméri a civil szervezet vagyoni helyzetét, követeléseit behajtja, tartozásait kiegyenlíti, jogait érvényesíti és kötelezettségeit teljesíti, vagyoni eszközeit pedig szükség esetén értékesíti. Amennyiben a végelszámolás a megindításának évében nem fejeződik be, a végelszámoló a számviteli törvényben meghatározott üzleti évenként köteles elkészíteni a számviteli törvény szerinti beszámolót és az adóbevallást annak feltüntetésével, hogy a civil szervezet végelszámolás alatt áll.
A végelszámoló emellett évente tájékoztatót készít a döntéshozó szerv és a bíróság részére, amelyben bemutatja a végelszámolás alatt álló civil szervezet helyzetét, annak okát, hogy az eljárás befejezésére miért nem került még sor, továbbá tájékoztatást ad az eljárás befejezésének várható időpontjáról is.
A végelszámoló a hitelezők részére nyitva álló igény-bejelentési határidő elteltét követő tizenöt napon belül a követelésekről jegyzéket készít, ezen belül külön kimutatja az elismert és a vitatott hitelezői igényeket. A követelések jegyzékét a végelszámoló további tizenöt napon belül benyújtja a bírósághoz. A vitatott hitelezői igények hitelezőit a végelszámoló a követelésük ilyen minősítéséről ugyanezen időtartam alatt értesíti.
Az a hitelező, akinek bejelentett követelését a végelszámoló vitatja, igényét a végelszámoló értesítésének kézhezvételétől számított harmincnapos határidőn belül a bíróság előtt perben érvényesítheti, ennek megindítását a végelszámolónál igazolnia kell. A végelszámoló a vitatott igények fedezetére köteles lekötött tartalékot képezni.
A végelszámoló végelszámolási nyitómérleget készít, majd a hitelezők igénybejelentésére nyitva álló határidő elteltét követően – legfeljebb hetvenöt napon belül – a hitelezői követelések jegyzékéből kiindulva, szükség szerint, korrigálja a végelszámolási nyitómérleget (korrigált végelszámolási nyitómérleget készít), amelyet a civil szervezet döntéshozó szerve elé terjeszt.
Ha a végelszámoló a korrigált végelszámolási nyitómérleg alapján azt állapítja meg, hogy a civil szervezet vagyona a hitelezők követeléseinek fedezetére nem elegendő, és a hiányzó összeg harminc napon belül nem pótolható, haladéktalanul köteles felszámolási eljárás lefolytatására irányuló kérelmet benyújtani. A felszámolás iránti kérelem előterjesztéséhez a döntéshozó szerv hozzájárulására nincs szükség, de a végelszámolónak a döntéshozó szervet a felszámolás kezdeményezéséről haladéktalanul tájékoztatnia kell.
A végelszámoló a végelszámolás befejezésekor elkészíti és – a civil szervezetnél működő felügyelőbizottság vagy más ellenőrzésre feljogosított szerv, illetve könyvvizsgáló jelentésével együtt – a döntéshozó szerv elé terjeszti jóváhagyásra
A döntéshozó szerv az előterjesztett iratok, illetve a vagyonfelosztás tárgyában határozatot hoz. A határozatban, szükség esetén, rendelkezni kell a végelszámoló díjáról és a végelszámolás költségeinek, köztük az iratanyag őrzésének és a civil szervezet megszűnésével kapcsolatban felmerülő egyéb költségeknek a viseléséről is. A döntéshozó szerv továbbá dönt a felosztott vagyon kiadásának időpontjáról, amelynek lebonyolítására a végelszámoló köteles. A vagyon kiadására nem kerülhet sor a civil szervezet törlésére vonatkozó végzés meghozatalát megelőzően.
A végelszámolást nem lehet addig befejezni, amíg a civil szervezetnek olyan ismert követelése vagy tartozása áll fenn, amelyről a vagyonfelosztási határozatban nem rendelkeztek, továbbá akkor sem, ha a civil szervezettel szemben hatósági vagy bírósági eljárás van folyamatban.
A végelszámolás befejezésére csak akkor kerülhet sor, ha az adott eljárás megszűnt vagy a civil szervezet a fél személyében bekövetkező változás miatt az eljárásnak többé nem alanya.
A civil szervezet törlése iránt a végelszámoló nyújt be kérelmet. A civil szervezet a végelszámolási eljárás során bármikor – a civil szervezet törlésére irányuló kérelem benyújtásáig – elhatározhatja a végelszámolás megszüntetését és a civil szervezet működésének továbbfolytatását.
A végelszámoló haladéktalanul köteles intézkedni, ha
– a szervezet korábbi képviselőjével nem tud kapcsolatba lépni,
– hitelezői követelés bejelentésére nem került sor,
– a civil szervezetnek nincs munkavállalója,
és be kell szereznie az alábbi adatokat, igazolásokat.
A végelszámoló kezdeményezi a civil szervezet nyilvántartásból való törlését, ha
d) a végrehajtó, vagy a Magyar Bírósági Végrehajtói Kamara a bíróságot arról tájékoztatja, hogy tudomása szerint végrehajtási eljárás nincs folyamatban és a bíróság a civil szervezetet törli a nyilvántartásból, egyidejűleg rendelkezik arról, hogy a civil szervezet fellelhető iratainak elhelyezéséről a szervezet volt képviselője, ennek hiányában az egyesület bármely fellelhető tagja gondoskodjon és ennek megtörténtét a bíróságnak igazolja, valamint az iratok őrzésének helyéről nyilatkozatot tegyen.
Ha a bíróság azt észleli, hogy a végelszámoló a kötelezettségeit nem teljesíti – ideértve a bíróság által határozatban megjelölt kötelezettséget is –,
a) határidő kitűzésével és pénzbírság terhe mellett felhívja a mulasztás pótlására, és ennek eredménytelensége esetén
Az egyesület működése során előfordulhat, hogy nincs lehetőség közgyűlés megtartására, mert a tagok nem elérhetőek. Ez utóbbi esetben a szervezetek képviselőjének (ha esetleg már sem ő sem elérhető) a még meglévő tagoknak az ügyészséghez kell kérelmet benyújtaniuk, melyben nyilatkoznak arról:
– mióta nem működik, nem végez tevékenységet az egyesület,
– mikor volt a legutóbbi közgyűlés,
– hány fő tagja van az egyesületnek,
– szedi-e az egyesület a tagdíjat,
– van-e bankszámlája, adószáma a szervezetnek,
– rendelkezik-e vagyonnal, ha igen milyen vagyonnal (ingó, ingatlan, követelés, tartozás) az egyesület.
Az ügyészség az iratok birtokában pert indít az egyesület megszűnésének megállapítása iránt és kényszervégelszámolási eljárást folytat le. Alapítvány esetében végelszámolási eljárás lefolytatására azután kerülhet sor, hogy a bíróság megállapította az alapítvány megszűnését.
A végelszámolás elrendeléséről és a végelszámoló kijelöléséről az alapító hoz határozatot, majd változás-bejegyezési eljárás keretében jelenti be a nyilvántartást vezető törvényszéknek a végelszámolás megindítását.
dr. Gaál Nóra